als_Latn dik_Latn sag_Latn
Tekst Shkollor /
Anglisht 8
Teksti është hartuar në përputhje me planin mësimor të miratuar nga MASH. Mësimi i gjuhës angleze në këtë klasë synon të përforcojë dhe të thellojë njohuritë e fituara në vitet e mëparshme duke ndihmuar në formimin e përgjithshëm të nxënësve nga ana gjuhësore, kulturore dhe intelektuale. Niveli gjuhësor rritet në mënyrë spirale duke përsëritur çka është zhvilluar në klasat e mëparshme dhe duke nxënë njohuri të reja në mënyrë të përshkallëzuar. Nëpërmjet tekstit nxënësit mund të punojnë në mënyrë të bashkëvepruar. Komunikimi është një element i rëndësishëm në këtë nivel, po kështu njohuritë gramatikore, ushtrimet gjuhësore (gramatikore e leksikore), janë pjesë e rëndësishme që do ti ndihmojë nxënësit të perfeksionojnë gjuhën angleze.
Anglisht 8 | FP
Fletorja e punës është pjesë e rëndësishme e tekstit të gjuhës angleze. Të gjitha temat mësimore të tekstit janë pasqyruar në formën e ushtrimeve në fletoren e punës. Ato do ti shërbejnë nxënësit për të përforcuar njohuritë dhe për të zhvilluar aftësi të tilla si të lexuarit, të folurit, të shkruarit, të degjuarit.
Aparati metodik krijon mundësi që nxënësi të jetë në qendër të procesit mësimor, siguron baraspeshë ndërmjet veprimtarive individuale apo kolektive dhe i përshtatet zhvillimit moshor të nxënësve.
Ushtrime dhe problema - Kimi 8
Fletorja e punës është hartuar për t’u ardhur në ndihmë nxënësve në përforcimin e njohurive në lëndën e kimisë së klasës së tetë.
Autori nëpërmjet zgjidhjes së ushtrimeve dhe problemave të tekstit mësimor Kimia 8 synon t’u ofrojë nxënësve mundësinë për t’u aftësuar në lëndën e kimisë.
Nëpërmjet tyre nxënësit do të ketë mundësi:
Të shpjegojnë dhe zgjidhin saktë ushtrime dhe problema me përqendrime të ndryshme.
Të aplikojnë me shkrim, diferencojnë emërtimet e përbërjeve sipas tre sistemeve.
Të kombinojnë nëpërmjet joneve (anione e katione) e të kompozojnë formula përbërjesh të ndryshme.
Të zhvillojnë modele e të përcaktojnë sasinë e joneve pjesëmarrëse në reaksion.
Të japin mendime të sakta për kalime nga njëra substancë në tjetrën.
Të shkruajnë saktë shpërbashkimin e përbërjeve kimike.
Të zgjidhin problema me shumë mënyra.
Histori 9
Teksti përmban njohuri të përgjithshme mbi historinë e Shqipërisë.
Nëpërmjet tij nxënësi do të jetë i aftë të renditë ngjarje, fakte, zhvillimet më të rëndësishme historike, ekonomike, sociale e politike; të përdorë me përpikmëri terminologjinë e ngjarjeve dhe fenomeneve historike të zhvillimeve në periudha të ndryshme historike të Shqipërisë. Përmes temave të shtrira në një periudhë kohore që nga fillesat e para të historisë deri në ditët e sotme, nxënësi do të një njihet me:
Paraardhësit e shqiptarëve;
Shtetet ilire;
Shqipëria në Perandorinë Bizantine;
Epoka e Gjergj Kastriotit – Skënderbeut;
Vendosja e sundimit osman në trojet shqiptare;
Rilindja Kombëtare Shqiptare;
Rritja e Lëvizjes Kombëtare dhe Shpallja e Pavarësisë së Shqipërisë;
Shqipëria dhe viset etnike në vitet 1912 – 1924;
Shqipëria gjatë regjimit të Ahmet Zogut;
Gjendja e shqiptarëve të Jugosllavisë e Greqisë 1925 – 1940;
Pushtimi fashist dhe lufta e popullit shqiptar kundër tij;
Shqipëria gjatë regjimit komunist;
Shqiptarët në Jugosllavi dhe botë pas Luftës së II Botërore;
Rënia e Regjimit komunist dhe Fitorja e demokracisë.
Gjuhë angleze 9
Teksti i “Anglisht 9” shënon fundin e ciklit të mësimit të anglishtes në arsimin 9-vjeçar dhe si i tillë në tekst jepen mjaft elemente të kulturës dhe qytetërimit anglosakson. Në aparatin metodik ushtrimet janë hartuar duke patur parasysh vështirësitë e nxënësit shqiptar për mësimin e gjuhës angleze. Teksti përmban shumë elemente të kulturës shqiptare. Nxënësi në këtë tekst ka mundësi të punojë në mënyrë të pavarur dhe krijuese, do të aktivizohet që të kërkojë edhe në internet si një mundësi më shumë për të marrë njohuri të reja.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nso_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn